CELEX: 52013PC0585
Language: lv
Date: 2013-08-12
Title: Priekšlikums PADOMES ĪSTENOŠANAS LĒMUMS, ar kuru Rumānijas Republikai atļauj ilgāk piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu

|
			
		
		
		52013PC0585
		
			Priekšlikums PADOMES ĪSTENOŠANAS LĒMUMS, ar kuru Rumānijas Republikai atļauj ilgāk piemērot īpašo atkāpi no 193. panta Direktīvā 2006/112/EK par kopējo pievienotās vērtības nodokļa sistēmu /* COM/2013/0585 final - 2013/0284 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Saskaņā ar 395. panta
1. punktu 2006. gada 28. novembra
Direktīvā 2006/112/EK par kopējo pievienotās
vērtības nodokļa sistēmu (turpmāk "PVN
direktīva") Padome pēc Komisijas priekšlikuma ar
vienprātīgu lēmumu var atļaut jebkurai dalībvalstij
piemērot īpašus pasākumus, lai atkāptos no
minētās direktīvas noteikumiem ar nolūku vienkāršot
PVN iekasēšanas procedūru vai nepieļaut noteiktu veidu
nodokļu nemaksāšanu vai izvairīšanos no nodokļu
maksāšanas.
Vēstulē, kas Komisijā
reģistrēta 2013. gada 13. martā, Rumānija ir
pieprasījusi pagarināt piemērošanas termiņu atkāpei no
PVN direktīvas 193. panta, lai kokmateriāliem un koksnes produktiem
piemērotu apgrieztās iekasēšanas procedūru.
Saskaņā ar PVN direktīvas 395. panta 2. punktu
Komisija 2013. gada 17. jūnija vēstulē informēja
pārējās dalībvalstis par Rumānijas pieprasījumu.
Komisija 2013. gada 18. jūnija vēstulē paziņoja
Rumānijai, ka tās rīcībā ir visa informācija, kas
vajadzīga, lai izvērtētu pieprasījumu.
Vispārīgais konteksts
PVN Direktīvas 193. pants
vispārīgi paredz, ka parasti nodokļa maksātājs, kas
piegādā preces vai sniedz pakalpojumus, atbild par pievienotās
vērtības nodokļa (PVN) samaksu. 
Rumānijas valdība
2009. gadā pieprasīja atkāpi atbilstoši PVN direktīvas
395. pantam, lai piemērotu apgrieztās nodokļa
iekasēšanas procedūru, kad nodokļa maksātājs, kuram
piegādā preces vai sniedz pakalpojumus, kļūst
atbildīgs par PVN samaksu šādos gadījumos:
- preču piegādes un pakalpojumu
sniegšana, ko veikuši nodokļa maksātāji, kuriem uzsākts
maksātnespējas process, izņemot mazumtirgotājus,
- koksnes produktu piegādes, ko veikuši
nodokļa maksātāji, jo īpaši augoša meža, apaļkoku vai
skaldītu kokmateriālu, koksnes kurināmā, koka
izstrādājumu, kā arī apmalotas vai šķeldotas koksnes,
neapstrādātas un apstrādātas koksnes vai koksnes sagatavju piegādes.
Padome apstiprināja pieprasījumu, un
Rumānijai līdz 2013. gada 31. decembrim tika dota atļauja
iepriekšminētajām piegādēm piemērot apgrieztās
iekasēšanas mehānismu. Tagad Rumānija pieprasa pagarināt
atkāpes piemērošanas termiņu attiecībā uz koksnes
produktu piegādēm. Bet Rumānija nav pieprasījusi to pagarināt
attiecībā uz maksātnespējīgiem uzņēmumiem.
Rumānijas meža nozarē ir liels
skaits mazu tālakpārdevēju un starpnieku, kurus nodokļu
iestādēm ir ļoti grūti kontrolēt. Piegāžu
saņēmēji bieži ir lieli un nostabilizējušies
uzņēmumi, kurus tādējādi ir vieglāk
kontrolēt. Tādēļ
šī nozare ļoti līdzinās tām, uz kurām attiecas
PVN direktīvas 199. pants un kurās apgrieztā
iekasēšana ir veiksmīgs instruments, kas nerada nelabvēlīgu
ietekmi uz krāpšanas apmēriem mazumtirdzniecības jomā vai
citās dalībvalstīs vai jomās.
Vadoties pēc Rumānijas valdības
sniegtās informācijas, atkāpes piemērošanas termiņa
pagarināšana šķiet pamatota. 
Atkāpes piemērošanas termiņš
būtu jāpagarina uz noteiktu laiku, lai izvērtētu, vai
nosacījumi, kas ir tās pamatā, joprojām ir spēkā.
Tādēļ pieprasījumu ierosina izpildīt, nosakot
termiņu līdz 2016. gada 31. decembrim, pēc kura
Rumānijas valdība sniegs ziņojumu, kurā analizēts
pasākuma lietderīgums un izvērtēts krāpšanas risks meža
nozarē gadījumā, ja pasākuma piemērošanas termiņš
tiktu vēl pagarināts.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Apspriešanās ar
ieinteresētajām personām
Nav paredzēta.
Ekspertu atzinumu pieprasīšana un
izmantošana
Neatkarīgu ekspertu atzinums nebija
vajadzīgs.
Ietekmes novērtējums
Lēmuma priekšlikuma būtība ir
turpināt pasākumu ar mērķi cīnīties pret PVN
nemaksāšanu vai izvairīšanos no PVN maksāšanas, tādēļ
tam varētu būt labvēlīga ietekme uz tautsaimniecību.
Atkāpei ir konkrēta un šaura
darbības joma, un tādēļ tās ietekme ir neliela.
3.           PRIEKŠLIKUMA JURIDISKIE
ASPEKTI
Ierosināto pasākumu kopsavilkums
Atļauja Rumānijai arī
turpmāk piemērot atkāpi no Direktīvas 2006/112/EK
noteikumiem attiecībā uz apgrieztās iekasēšanas
procedūras piemērošanu koksnes produktu piegādēm.
Juridiskais pamats
Padomes 2006. gada 28. novembra
Direktīvas 2006/112/EK par kopējo pievienotās
vērtības nodokļu sistēmu 395. pants.
Subsidiaritātes princips
Priekšlikums ir Savienības
ekskluzīvā kompetencē. Tāpēc subsidiaritātes
principu nepiemēro.
Proporcionalitātes princips
Priekšlikums ir saskaņā ar
proporcionalitātes principu šādu iemeslu dēļ.
Šis lēmums attiecas uz atļauju, ko
pēc attiecīga pieprasījuma piešķir vienai
dalībvalstij, un tas neuzliek nekādus pienākumus.
Ņemot vērā atkāpes
ierobežoto darbības jomu, īpašais pasākums ir samērīgs
ar vēlamo mērķi.
Juridisko instrumentu izvēle
Ierosinātais juridiskais instruments:
cits.
Citi instrumenti nebūtu piemēroti
šādu iemeslu dēļ.
Saskaņā ar 395. pantu Padomes
2006. gada 28. novembra Direktīvā 2006/112/EK par
kopējo pievienotās vērtības nodokļa sistēmu
atkāpe no kopējiem PVN noteikumiem ir pieļaujama vienīgi ar
Padomes atļauju, ko tā ar vienprātīgu lēmumu
pieņem pēc Komisijas priekšlikuma. Padomes lēmums ir
vispiemērotākais instruments, jo to var adresēt atsevišķai
dalībvalstij.
4.           IETEKME UZ BUDŽETU
Priekšlikums neietekmē Savienības
budžetu.
5.           IZVĒLES ELEMENTI
Priekšlikumā ir iekļauta
turpināmības klauzula.
2013/0284 (NLE)
Priekšlikums
PADOMES ĪSTENOŠANAS LĒMUMS,
ar kuru Rumānijas Republikai atļauj
ilgāk piemērot īpašo atkāpi no 193. panta
Direktīvā 2006/112/EK par kopējo pievienotās
vērtības nodokļa sistēmu
EIROPAS SAVIENĪBAS PADOME,
ņemot vērā Līgumu par
Eiropas Savienības darbību, 
ņemot vērā Padomes 2006. gada
28. novembra Direktīvu 2006/112/EK par kopējo
pievienotās vērtības nodokļu sistēmu un jo īpaši
tās 395. panta 1. punktu,
ņemot vērā Eiropas Komisijas
priekšlikumu,
tā kā:
(1)       Vēstulē, kas
Komisijā reģistrēta 2013. gada 13. martā,
Rumānija pieprasīja attiecībā uz koksnes produktu
piegādēm pagarināt piemērošanas termiņu īpašajai
atkāpei no 193. panta Direktīvā 2006/112/EEK.
(2)       Saskaņā ar
Direktīvas 2006/112/EK 395. panta 2. punkta otro daļu Komisija
2013. gada 17. jūnija vēstulē informēja
pārējās dalībvalstis par Rumānijas pieprasījumu.
Komisija 2013. gada 18. jūnija vēstulē paziņoja Rumānijai,
ka tās rīcībā ir visa informācija, ko tā uzskata
par vajadzīgu, lai izvērtētu pieprasījumu.
(3)       Direktīvas 2006/112/EK
193. pantā paredzēts, ka parasti nodokļa
maksātājs, kas piegādā preces vai sniedz pakalpojumus,
atbild par pievienotās vērtības nodokļa (PVN) nomaksu
nodokļu iestādēm.
(4)       Ar Padomes 2010. gada
27. septembra Lēmumu 2010/583/ES Rumānijai tika dota atļauja
piemērot atkāpi no 395. panta Direktīvā 2006/112/EK,
tādējādi atbildību par PVN nomaksu attiecībā uz
koksnes produktu piegādēm uzliekot nodokļu maksātājam,
kuram piegādā preces vai sniedz pakalpojumus.
(5)       Pirms atļaujas koksnes
piegādēm piemērot apgriezto nodokļa iekasēšanu
Rumānijas kokmateriālu tirgū pastāvēja
grūtības, kam par iemeslu bija tirgus īpatnības un
iesaistīto uzņēmumu rīcība. Šajā nozarē ir
daudz mazu uzņēmumu, kurus Rumānijas iestādēm ir
grūti kontrolēt. Pēc Rumānijas iestāžu domām,
uzliekot atbildību par PVN nomaksu preču vai pakalpojumu
saņēmējam, šajā nozarē tiek sekmēta
cīņa pret nodokļa nemaksāšanu vai izvairīšanos no
nodokļa maksāšanas, un šāds pamatojums joprojām pastāv.

(6)       Šis pasākums ir
samērīgs ar vēlamo mērķi, jo to nav paredzēts
piemērot vispārēji, bet tikai attiecībā uz
atsevišķām darbībām nozarē, kurā ir būtiskas
problēmas saistībā ar nodokļa nemaksāšanu vai
izvairīšanos no nodokļa maksāšanas.
(7)       Pēc Komisijas domām
šim pasākumam nevajadzētu nelabvēlīgi ietekmēt
krāpšanas apmērus mazumtirdzniecības līmenī vai
citās jomās vai dalībvalstīs.
(8)       Atļauja būtu
jādod uz noteiktu laiku līdz 2016. gada 31. decembrim.
(9)       Ja Rumānija plāno
pieprasīt turpmāku pagarinājumu, kas pārsniedz
2016. gada termiņu, tai kopā ar pagarinājuma
pieprasījumu ne vēlāk kā 2016. gada
1. aprīlī būtu Komisijai jāiesniedz ziņojums.
Ņemot vērā līdz minētajai dienai gūto pieredzi,
tiks veikts novērtējums par to, vai atkāpe joprojām ir
pamatota.
(10)     Atkāpei nav
negatīvas ietekmes uz Savienības pašas resursiem, ko veido
iekasētais pievienotās vērtības nodoklis,
IR PIEŅĒMUSI ŠO LĒMUMU. 
1. pants
Atkāpjoties no Direktīvas
2006/112/EK 193. panta, Rumānijas Republikai ar šo līdz
2016. gada 31. decembrim atļauj atbildību par PVN nomaksu
uzlikt nodokļu maksātājam, kuram piegādā preces vai
sniedz pakalpojumus, kas minēti šā lēmuma 2. pantā.
2. pants
Pirmajā pantā noteiktā
atkāpe attiecas uz koksnes produktu, tai skaitā augoša meža,
apaļkoku vai skaldītu kokmateriālu, koksnes kurināmā,
koka izstrādājumu, kā arī apmalotas vai šķeldotas
koksnes, neapstrādātas un apstrādātas koksnes vai koksnes
sagatavju piegādēm, ko veic nodokļa maksātāji.
3. pants
Pieprasījumu pagarināt šajā
lēmumā noteiktā pasākuma piemērošanas termiņu
Komisijai iesniedz ne vēlāk kā 2016. gada
1. aprīlī, un tam pievieno ziņojumu, kurā
iekļauts pasākuma lietderīguma un krāpšanas riska meža
nozarē izvērtējums. 
4. pants
Šis lēmums ir adresēts
Rumānijas Republikai.
Briselē,
                                                                       Padomes
vārdā —
                                                                       priekšsēdētājs